TISCO ประเดิมโชว์งบฯ แบงก์ Q1/61 ตัวแรก ฟันกำไรโต 18% ตามคาด รับรายได้พุ่ง-NPL ลด
TISCO ประเดิมโชว์งบฯ Q1/61 ตัวแรก ฟันกำไรโต 18% มาที่ 1.77 พันลบ. จากปีก่อนมีกำไร 1.49 พันลบ. ตามคาด รับรายได้ดอกเบี้ย-ค่าธรรมเนียมพุ่ง พ่วง NPL ลดฮวบ
7 ส.ค. 2561

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO รายงานผลการดำเนินงานประจำไตรมาส 1/61 สิ้นสุดวันที่ 31 มี.ค.61 ดังนี้

โดยไตรมาส 1/61 ธนาคารมีกำไรเพิ่มขึ้นเป็นผลจากการเพิ่มขึ้นของรายได้ดอกเบี้ยสุทธิและรายได้ที่ไม่ใช่ดอกเบี้ยสุทธิ ประกอบกับการรับโอนธุรกิจลูกค้ารายย่อยจากธนาคารสแตนดาร์กชาร์เตอร์ด (ไทย) จำกัด (มหาชน) ตั้งแต่ไตรมาส 4/60
ขณะเดียวกัน NPLs ปรับตัวลดลง จากคุณภาพสินทรัพย์ที่ปรับตัวดีขึ้นตามการควบคุมคุณภาพสินเชื่อที่มีประสิทธิภาพ ส่งผลให้อัตราส่วนหนี้ที่ไม่ก่อให้เกิดรายได้ต่อสินเชื่อรวม ณ สิ้นไตรมาส 1/61อยู่ระดับต่ำกว่าร้อยละ 2.32
อนึ่ง ก่อนหน้านี้ บล.แลนด์ แอนด์ เฮ้าส์ ระบุในบทวิเคราะห์ ยังคงแนะนำ “ซื้อ” หุ้น TISCO ราคาเป้าหมาย 109 บาท โดยมองว่าผลงานไตรมาส 1/61 กำไรยังเติบโตโดดเด่นที่ 1,757 ล้านบาท หรือเพิ่มขึ้น 18% เพราะไม่มีค่าใช้จ่ายพิเศษ ส่วน NII เติบโตสูงจากฐานสินเชื่อที่ใหญ่ขึ้นมาก และผลตอบแทนดีขึ้น ส่วนค่าธรรมเนียมตลาดทุนเติบโตดีมาก ตามมูลค่าซื้อขายหลักทรัพย์ที่คึกคักราว 73,000 ล้านบาทต่อวัน เทียบกับ 50,000 ล้านบาทต่อวันในไตรมาส 1/60
ทั้งนี้ กำไรครึ่งปีแรกของปีนี้ประมาณการกำไรเป็น 7.2 พันล้านบาท หรือเพิ่มขึ้น 18%  ขณะที่ฐานสินเชื่อกว้างขึ้นจากการซื้อพอร์ต SCBT และรับรู้รายได้ดอกเบี้ยเต็มปี ฝ่ายวิเคราะห์คาดกำไรไตรมาส 1/61 กลับมาโดดเด่นมาก นอกจากนี้ TISCO ถือเป็นหุ้นพื้นฐานดี มี ROE และปันผลสูง